# Tolv tekster om typologi og typologiske test

# Nr. 7. Når typologien bliver arketypisk – en kort introduktion

I vores første seks ud af tolv tekster om typologi og typologiske tests, har vi fokuseret på typologiske tests og de 16 personlighedstyper, som følger med disse tests. Vi har endvidere givet anvisning på, hvordan de 16 personlighedstyper kan koges ned til 4 hovedtyper. I denne uge bevæger vi os den anden vej. Og det gør vi ved at sætte arketyper på typologien. Det er den arketypiske struktur, som driver udviklingen af vores 8 tilgængelige bevidsthedsfunktioner. Og det er den arketypiske struktur, der gør os unikke.

**Udviklingen af de enkelte bevidsthedsfunktioner styres af arketypiske komplekser.**

Første-funktionen (#1) styres af Heltearketypen. Hvis din heltearketype er godt konstelleret gennem en god opvækst, vil det oplagt have en positiv indvirkning på udviklingen af første-funktionen. Hvis din heltearketype er svagt konstelleret med svære opvækstbetingelser, kan det have en negativ indvirkning på udviklingen af førstefunktionen.

Hvis din første funktion er introvert tænke, kan du spørge dig selv, hvordan du er bliver heroisk med din introverte tænkefunktion. Med tænkefunktionen udvikler du gennem hele livet standarder for, hvad der er rigtigt eller forkert, sandt eller falsk. Og hvis den funktion er introvert, vil den typisk kun komme andre til gavn i skriftlig form.

Anden-funktionen (#2) styres af Forældrearketypen. Hvis din Forældrearketype er godt konstelleret gennem en god opvækst med støttende forældre, vil det oplagt have en positiv indvirkning på udviklingen af anden-funktionen. Hvis din Forældrearketype er svagt konstelleret med svære opvækstbetingelser og underminerende forældre, kan det have en negativ indvirkning på udviklingen af anden-funktionen.

Hvis din anden funktion er ekstrovert sanse kan du spørge dig selv om, hvordan du kan give voksenstøtte til andre med din ekstroverte sanse funktion. Sansefunktionen handler jo om at have fokus på det konkrete, på fakta. Når den funktion er ekstrovert, vil fokus ofte være på det praktiske; at cyklen fungerer, at der er strøm på bilen, at ting bliver repareret. Også kroppen.

Hent ”Skema og model til tekst nr. 7” på [www.jungforalle.dk](http://www.jungforalle.dk) på siden Typologi under fanen Model over psyken.

I skemaet kan du se, hvilke arketyper der er styrende for hver af bevidsthedsfunktionerne i de 16 typer, vi præsenterede i tekst nr. 6. Når du har dem, kan du sætte dem ind i den arketypiske model. Og herefter kan du se, hvilken bevidsthedsfunktion du skal være heroisk med, og hvilken funktion du skal være voksenstøttende med.

Fortsættelse følger i de kommende uger.